als_Latn dik_Latn azb_Arab
Përshëndetje të gjithëve. Po ju shrkruaj sepse jam në një situatë konflikti në familje. Unë jam 44 vjeç dhe jetoj me burrin, vjehrrën dhe djalin e vogël sepse djalin e madh e kam jashtë shtetit. Vjehrrai me edhe pse 79 vjeç është shumë e mbajtur dhe vazhdon të mbajë komandën e shtëpisë. Mua më ka nxirë martesën, por e kam duruar gjithmonë dhe tani nuk mundem më. Ajo ka vendosur t’ua ndajë shtëpinë dhe kopshtin rreth e qark të 4 fëmijëve. Kunati dhe dy kunatat janë njerëz të etur për pasuri e prona, dhe ata ja kanë mbushur mendjen edhe pse janë mirë ekonomikisht, por janë njerëz që s’ngopen.
Unë dhe im shoq nuk e pranojmë këtë. Ne gjithë jetën kemi investuar për atë shtëpi. Vërtet e ka ndërtuar vjehrri me vjehrrën po ne e kemi mbajtur në këmbë. E kemi ribërë edhe njëherë nga fillimi. Të gjitha të ardhurat tona i kemi investuar aty, kemi mbjellë kopshtin, pemët që janë rritur në kopsht i ka mbjellë burri im dhe ajo tani që e kemi bërë shtëpinë siç duam, vendos ta ndajë më katërsh. Të gjithë fëmijët e saj kanë shtëpi të tyren, vetëm ne jo. Kunati erdhi në shtëpi të shihte pjesën e tokës që i takonte, burri u nevrikos dhe mori sëpatën të priste limonat që kishte mbjellë vetë.
Është krijuar një situatë shumë e keqe. Si ka mundësi që nuk mendojnë për vëllanë që ska asgjë, por duan të marrin sa më shumë? Të gjithë janë larguar e kanë blerë shtëpi në Tiranë, vetëm ne ngelëm këtu, duke u kujdesur për pleqtë dhe në vend që të na falendërojnë duan të marrin sa të munden. Jam shumë e shqetësuar, sepse kunati do të vijë të martën të marrë vjehrrën për të bërë marrëveshjen tek noteri.
als_Latn als_Latn als_Latn